**projektas**

**reg. Nr. T-49**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. RUGSĖJO 29 D. SPRENDIMO NR. T1-129 ,,DĖL PASVALIO RAJONO SAVIVALDYBĖS PARDUODAMŲ BŪSTŲ IR PAGALBINIO ŪKIO PASKIRTIES PASTATŲ SĄRAŠO PATVIRTINIMO“ PAKEITIMO**

2022 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 25 straipsnio 5 dalimi, Pasvalio rajono savivaldybės taryba n u s p r e n d ž i a:

Pakeisti Pasvalio rajono savivaldybės parduodamų būstų ir pagalbinio ūkio paskirties pastatų sąrašą, patvirtintą Pasvalio rajono savivaldybės tarybos 2015 m. rugsėjo 29 d. sprendimu Nr. T1-129 ,,Dėl Pasvalio rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ (Pasvalio rajono savivaldybės tarybos 2021 m. gruodžio 22 d. sprendimo Nr. T1-258 redakcija) (toliau – Sąrašas):

1. pripažinti netekusiu galios Sąrašo 5 punktą;
2. pripažinti netekusiu galios Sąrašo 6 punktą;
3. pripažinti netekusiu galios Sąrašo 7 punktą;
4. papildyti Sąrašą 8 punktu:

|  |  |  |  |
| --- | --- | --- | --- |
| „8. | Butas | Biržų g. 14B-4, Pasvalys | 65,38“ |

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė Živilė Kripaitienė

2022-03-03

Suderinta DVS Nr. RTS-55

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2015 M. RUGSĖJO 29 D. SPRENDIMO NR. T1-129 ,,DĖL PASVALIO RAJONO SAVIVALDYBĖS PARDUODAMŲ BŪSTŲ IR PAGALBINIO ŪKIO PASKIRTIES PASTATŲ SĄRAŠO PATVIRTINIMO“ PAKEITIMO**

2022 m. kovo 3 d.

Pasvalys

**1. Sprendimo projekto rengimo pagrindas.**

Šio sprendimo projekto rengimo pagrindas – atsižvelgiant į būsto nuomininkės 2022 m. vasario 18 d. pateiktą prašymą, įrašyti į Pasvalio rajono savivaldybės parduodamų būstų ir pagalbinio ūkio paskirties pastatų sąrašą gyvenamąsias patalpas, esančias Biržų g. 14B-4, Pasvalys, Pasvalio r. sav.

**2. Sprendimo projekto tikslai ir uždaviniai.**

Šio sprendimo projekto tikslas – pakeisti Pasvalio rajono savivaldybės parduodamų būstų ir pagalbinio ūkio paskirties pastatų sąrašą, iš jo išbraukiant parduotas gyvenamąsias patalpas, esančias Vytauto g. 62, G. Petkevičaitės-Bitės g. 30-4, Joniškėlyje ir Baluškių g. 6-3, Daujėnuose, bei atsižvelgiant į būsto nuomininkės pateiktą prašymą, įrašant į sąrašą gyvenamąsias patalpas, esančias Biržų g. 14B-4, Pasvalys, Pasvalio r. sav.

Papildžius ir patvirtinus parduodamų Savivaldybės būstų ir pagalbinio ūkio paskirties pastatų sąrašą, bus sudarytos sąlygos būsto nuomininkei pagal pateiktą prašymą įsigyti nurodytą turtą, o Savivaldybei gauti pajamas į Savivaldybės biudžetą ir panaudoti socialinio būsto fondo plėtrai.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Šiuo sprendimo projektu keičiamas Pasvalio rajono savivaldybės tarybos 2015 m. rugsėjo 29 d. sprendimu Nr. T1-129 ,,Dėl Pasvalio rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ (Pasvalio rajono savivaldybės tarybos 2021 m. gruodžio 22 d. sprendimo Nr. T1-258 redakcija) patvirtintas Savivaldybės parduodamų būstų ir pagalbinio ūkio paskirties pastatų sąrašas.

**4. Skaičiavimai, išlaidų sąmatos, finansavimo šaltiniai**.

Lėšų nereikės.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė

**Lyginamasis variantas**

Pasvalio rajono savivaldybės tarybos 2015 m. rugsėjo 29 d. sprendimu Nr. T1-129

(Pasvalio rajono savivaldybės tarybos 2021 m. gruodžio 22 d. sprendimo Nr. T1- 258 redakcija)

**PASVALIO RAJONO SAVIVALDYBĖS PARDUODAMŲ BŪSTŲ IR PAGALBINIO ŪKIO PASKIRTIES PASTATŲ SĄRAŠAS**

|  |  |  |  |
| --- | --- | --- | --- |
| Eil. Nr. | Pavadinimas | Adresas | Bendras patalpų plotas, kv. m |
| 1. | Butas su priklausiniais | Biržų g. 26-3, Pasvalys | 46,12 |
| 2. | Butas su priklausiniais | Svalios g. 11B-3, Pasvalys | 40,25 |
| 3. | Butas su priklausiniais | Vytauto g. 16-5, Joniškėlis | 34,73 |
| 4. | Butas su priklausiniais | Pabėrvalkių k. 4-1, Pušaloto sen. | 46,97 |
| ~~5.~~ | ~~Gyvenamasis namas su priklausiniais~~ | ~~Vytauto g. 62, Joniškėlis~~ | ~~48,20~~ |
| ~~6.~~ | ~~Butas su priklausiniais~~ | ~~G. Petkevičaitės – Bitės g. 30-4, Joniškėlis~~ | ~~43,22~~ |
| ~~7.~~ | ~~Butas su priklausiniais~~ | ~~Baluškių g. 6-3, Daujėnai~~ | ~~69,15~~ |
| **8.** | **Butas** | **Biržų g. 14B-4, Pasvalys** | **65,38** |

\_\_\_\_\_\_\_\_\_\_\_\_